Tyrnyauz

Tyrnyauz (russisk: Тырныауз) er en by i republikken Kabardino-Balkaria i Russland. Den ligger i dalføret til elva Baksan i Nord-Kaukasus, rundt 60 kilometer vest for Naltsjik. Byen hadde 22 334 innbyggere i 2025 (folketelling 2002: 21 092 innb., (folketelling 1989: 30 800 innb.). Byen ble grunnlagt som en bosetning ved en wolframgruve og -foredlingsanlegg, som fremdeles er hovedarbeidsgiver i området. Byen ligger langs hovedruten for klatreekspedisjoner til Elbrus, og er et viktig forsyningspunkt for turer inn i Elbrus-området. I juni 2001 ble byen rammet av en kraftig flom og jordskred. Boligblokker ble begravd i gjørme opp til fjerde etasje. Det finnes ingen pålitelige tall for antall omkomne og skadede. Byen hadde pr 2004 stort sett kommet seg etter skadene, men sporene etter raset er fremdeles synlige. Referanser Eksterne lenker Offisielt nettsted (en) Tyrnyauz – kategori av bilder, video eller lyd på Commons